《龙潭峡许公岩》
明代·钟云瑞

秋日携尊上翠岩，筋骸粗健尚能堪。烟笼古洞色空碧，风静仙台人共谈。

有韵泉声鸣豹谷，无心云影接龙潭。悬崖隔断岸千尺，临望沧浪舟二三。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。